ประกาศสำนักงานบริหารและพัฒนาองค์ความรู้ (องค์การมหาชน)ประกาศสำนักงานบริหารและพัฒนาองค์ความรู้(องค์การมหาชน)เรื่องโครงสร้างและการจัดองค์กร อำนาจหน้าที่ วิธีการดำเนินงานและสถานที่ติดต่อเพื่อขอรับข้อมูลข่าวสารของสำนักงานบริหารและพัฒนาองค์ความรู้(องค์การมหาชน)[๑] โดยที่มาตรา ๗ (๑) (๒) และ (๓) แห่งพระราชบัญญัติข้อมูลข่าวสารของราชการ พ.ศ. ๒๕๔๐กำหนดให้หน่วยงานของรัฐเปิดเผยข้อมูลข่าวสารของราชการเกี่ยวกับโครงสร้างและการจัดองค์กรสรุปอำนาจหน้าที่และวิธีการดำเนินงานและสถานที่ติดต่อเพื่อขอรับข้อมูลข่าวสารหรือคำแนะนำในการติดต่อกับหน่วยงานของรัฐสำนักงานบริหารและพัฒนาองค์ความรู้ (องค์การมหาชน) จึงออกประกาศไว้ ดังต่อไปนี้๑.สำนักงานบริหารและพัฒนาองค์ความรู้(องค์การมหาชน) มีวัตถุประสงค์ ดังต่อไปนี้๑.๑เป็นองค์กรการเรียนรู้ขนาดใหญ่ที่สมบูรณ์หลากหลายและเป็นองค์กรนำทางด้านฐานความรู้๑.๒สนับสนุนและส่งเสริมให้ประชาชนมีโอกาสเข้าถึงความรู้ในสาขาต่าง ๆเพื่อสะสมความรู้และพัฒนาภูมิปัญญาของตน๑.๓ส่งเสริมสนับสนุนให้มีศูนย์บริการวิทยาการความรู้ในรูปแบบที่หลากหลายในด้านต่าง ๆไม่ว่าประวัติศาสตร์ วิทยาศาสตร์แห่งชีวิต สังคม ศิลปะ วัฒนธรรมค่านิยมหรือวิถีชีวิตของคน๑.๔ส่งเสริมให้มีการเรียนรู้และพัฒนาคุณภาพชีวิตที่สอดคล้องกับสังคมสมัยใหม่และอนาคต๑.๕ส่งเสริมให้เด็กและเยาวชนมีนิสัยรักการอ่านและการเรียนรู้๑.๖ส่งเสริมให้ประชาชน ได้มีโอกาสพัฒนาความคิดสร้างสรรค์ที่สามารถสร้างนวัตกรรมผลผลิต หรืองานจากการผสมผสานภูมิปัญญาของตนเข้ากับความรู้สมัยใหม่๑.๗สนับสนุนให้มีศูนย์กลางการแลกเปลี่ยนและแสดงผลงานความคิดสร้างสรรค์และการออกแบบของบุคคลทั่วไปจากทุกแหล่งอารยธรรม๑.๘พัฒนาให้ประเทศเป็นศูนย์กลางของวิถีชีวิตและวัฒนธรรมเขตร้อนที่ทันสมัยเป็นจุดหมายในการเดินทางของนักท่องเที่ยวรุ่นใหม่ที่สนใจการแลกเปลี่ยนองค์ความรู้วัฒนธรรม ภูมิปัญญาตะวันออก และความรู้เกี่ยวกับวิธีชีวิตที่หลากหลาย๑.๙ส่งเสริมสนับสนุนให้เกิดกลไกในการเสาะหาการพัฒนาและการใช้ความเชี่ยวชาญของผู้มีความสามารถพิเศษสาขาต่างๆ อย่างเป็นระบบ๒.มีอำนาจหน้าที่หลัก ดังต่อไปนี้๒.๑ดำเนินการจัดให้มีระบบการเพิ่มและเผยแพร่ความรู้และการเรียนรู้เพื่อการสร้างสรรค์ทางปัญญาไม่ว่าโดยผ่านสิ่งพิมพ์ สิ่งตีพิมพ์ สื่ออิเล็กทรอนิกส์หรือสื่อเทคโนโลยีอื่นใดที่ทันสมัย ซึ่งสามารถดึงดูดความสนใจการเรียนรู้ได้๒.๒ประสานงานหรือสนับสนุนให้มีการจัดทำศูนย์ศิลปะ วัฒนธรรมห้องสมุดการแสดงหรือการจัดนิทรรศการ ศูนย์การสร้างสรรค์ทางความคิดในทุกรูปแบบที่ทันสมัยโดยร่วมมือกับหน่วยงานอื่นไม่ว่าหน่วยงานของรัฐหรือภาคเอกชนในกิจการที่เกี่ยวกับการบริการหรือถ่ายทอดความรู้แก่สังคม๒.๓สนับสนุนให้มีการเรียนรู้และการอ่านโดยผ่านสื่ออิเล็กทรอนิกส์๒.๔ให้การสนับสนุนกิจการอันเกี่ยวกับการสร้างสรรค์ทางความคิด๒.๕จัดสรรหรือให้การสนับสนุนทางการเงินแก่กิจกรรมที่มีวัตถุประสงค์เพื่อการเพิ่มและพัฒนาการเรียนรู้และสร้างสรรค์ภูมิปัญญา๒.๖ให้การสนับสนุนการพัฒนาผู้มีความรู้ความสามารถพิเศษและส่งเสริมการพัฒนาสติปัญญาและกระบวนการเรียนรู้ของเด็กและเยาวชน๒.๗ปฏิบัติงานหรือดำเนินการอื่นใดตามที่คณะรัฐมนตรีมอบหมาย๓.โครงสร้างและการจัดองค์กรของสำนักงานบริหารและพัฒนาองค์ความรู้ (องค์การมหาชน) มีดังนี้(๑)หน่วยงานภายใน ได้แก่(๑.๑)สำนักงานอุทยานการเรียนรู้(๑.๒)ศูนย์สร้างสรรค์งานออกแบบ(๑.๓)สถาบันพิพิธภัณฑ์การเรียนรู้แห่งชาติ(๒)ส่วนงานกลาง ได้แก่(๒.๑)สำนักทรัพยากรบุคคล(๒.๒)สำนักนโยบายและแผน(๒.๓)สำนักโครงการและจัดการความรู้(๒.๔)สำนักการเงินและบัญชี(๒.๕)ฝ่ายกฎหมาย(๒.๖)ฝ่ายอำนวยการ(๒.๗)ฝ่ายบริหารเทคโนโลยีสารสนเทศ(๒.๘)สำนักงานผู้อำนวยการ(๒.๙)หน่วยตรวจสอบภายใน๔.สถานที่ติดต่อเพื่อขอรับข้อมูลข่าวสารหรือคำแนะนำของ สำนักงานบริหารและพัฒนาองค์ความรู้ (องค์การมหาชน)ให้ผู้ติดต่อได้ที่ ฝ่ายอำนวยการ สำนักงานบริหารและพัฒนาองค์ความรู้(องค์การมหาชน) เลขที่ ๖๙ อาคารวิทยาลัยการจัดการ มหาวิทยาลัยมหิดล ชั้น ๑๘ - ๑๙ถนนวิภาวดีรังสิต แขวงสามเสนใน เขตพญาไท กรุงเทพมหานคร ๑๐๔๐๐ โทรศัพท์ ๐๒๑๐๕ ๖๕๐๐โทรสาร ๐๒๑๐๕ ๖๕๕๖ทั้งนี้ตั้งแต่บัดนี้เป็นต้นไปประกาศ ณ วันที่ ๒๘กรกฎาคม ๒๕๕๙อธิปัตย์ บำรุงผู้อำนวยการสำนักงานบริหารและพัฒนาองค์ความรู้วิศนี/ปริยานุช/จัดทำ๑๔ กันยายน๒๕๕๙[๑] ราชกิจจานุเบกษาเล่ม ๑๓๓/ตอนที่ ๗๒ ง/หน้า ๒๓๕/๘ กันยายน ๒๕๕๙